OzLabs/hebrew-wiki-articles huggingface dataset:
עליי (שיר)

"עליי" הוא שיר שהוקלט על ידי הראפר הישראלי סאבלימינל, ביחד עם הזמרת-יוצרת דנה אינטרנשיונל. הוא יצא לאור ב-13 בדצמבר 2009, בהוצאת חברת התקליטים משפחת תאקט כסינגל המוביל מתוך האלבום Jew-Niversal, של סאבלימינל. את השיר כתב, הלחין והפיק סאבלימינל.<ref name=":0" />

עם יציאתו כבש השיר את פסגות המצעדים של רשת ג', רדיו אמצע הדרך ומדיה פורסט.

== רקע וכתיבה ==
השיר נכתב, הולחן והופק על ידי סאבלימינל. על השיר אמר כי: "זו הפעם הראשונה שאני פוגש את דנה, עד היום הכרתי רק את התדמית ואני חייב להודות שהיא הפתיעה אותי בענק. באולפן היא פשוט מוזיקאית שכיף ליצור אתה מוזיקה, ובילינו באולפן הרבה יותר זמן ממה שתכננו, היא מתמסרת לעבודה והתפלאתי לגלות שהיא אפילו קצת ביישנית".

אינטרנשיונל אמרה בתגובה: "אחרי שפגשתי את סאבלימינל באולפן, התאהבתי בו כמוזיקאי, מה שהוא עשה עד היום זה רק חלק קטן מהכישרון שלו, הוא השמיע לי דברים חדשים שלו, שונים לגמרי ממה שעשה עד היום, ונהנתי נורא. לא ידעתי עד כמה הוא מוכשר ומגוון. בדרך כלל אני לא אוהבת חיבורים של דואטים, אבל השיר במקרה הזה, פשוט ניצח. חוץ מזה היה חסר לי ראפר לרזומה שלי, אז הייתי חייבת... ואם כבר ראפר אז את הטוב ביותר".

יוסי חרסונסקי הפנה כלפי השיר ביקורת חיובית ואף העניק לו שלושה כוכבי זהב מתוך חמישה בסך הכל.

== וידאו קליפ ==
הווידאו קליפ המלא שיצא עבור השיר צולם ב-25 בנובמבר 2009, בבימוי אופיר לובל. הקונספט של הקליפ הוא תלבושות של ערפדים, ותסריט בו מסופר על אישה (אינטרנשיונל), אשר מפתה גבר (סאבלימינל), ולבסוף רוצחת אותו, תוך אכילתו.

הקליפ זכה לביקורות חיוביות וענבל חייט אמרה עליו כי: "אין מסר עמוק ואין שום כוונה לשנות את העולם - רק לעשות טוב לאוזניים ולכבוש את הפלייליסט... הקליפ מגניב ומושקע, עם שיק אפל במיוחד, ובינינו, שווה לצפות בו ולו רק כדי להתפעל מכל הערפדים והערפדיות טובי המראה שמנסים לשתות את הדם אחד לשני".

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|13 בדצמבר 2009
|תקליטור
|משפחת תאקט
|style="text-align:center;"|<ref name=":0"></ref>
|}

== קישורים חיצוניים ==

*[https://www.youtube.com/watch?v=jXHs_FNKHyM סרטון השיר עליי] באתר יוטיוב

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי סאבלימינל
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שהולחנו על ידי סאבלימינל
קטגוריה:שירים שהופקו על ידי סאבלימינל
קטגוריה:שירים על ערפדים
קטגוריה:שירי דאנס-פופ
קטגוריה:שירי היפ הופ בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת משפחת תאקט
מצר מאתה

מצר מאתה או מצר מתה (באנגלית: Matha Strait) הוא מצר ים המצוי בין האי אדלייד לקצה הדרומי של איי ביסקו.

== היסטוריה ==
=== גילוי המצר ===
המצר התגלה בשנת 1832 על ידי המשלחת הבריטית בהנהגת ג'ון ביסקו. ביסקו חשב כי מדובר במפרץ ולא במצר. האזור נחקר גם על ידי המשלחת הצרפתית הרביעית לאנטארקטיקה (שחקרה את אנטארקטיקה בין השנים 1910–1908) בהנהגת ז'אן-באטיסט שארקו.

המשלחת הבריטית אל ארץ גרהאם שחקרה את האזור בפיקודו של ג'ון רימיל בין השנים 1934–1937, גילתה שמדובר במצר ים, ולא במפרץ.

=== מקור השם ===
שארקו קרא למפרץ "מפרץ מאתה", על שמו של סגן אדרה מאתה (André Matha) שהיה סגנו בפיקוד על המשלחת הצרפתית השלישית לאנטארקטיקה (שחקרה את אנטארקטיקה בין השנים 1903–1905).

לאחר מיפוי האזור על ידי המשלחת הבריטית, שונה השם לשמו הנוכחי - "מצר מאתה" (לאור ההבנה כי מדובר במצר ולא במפרץ).

== לקריאה נוספת ==
<div class="mw-content-ltr">• John E. G. Raymont, [https://books.google.co.il/books?id=LQjLBAAAQBAJ&pg=PA273&lpg=PA273&dq=%22Matha+Strait%22&source=bl&ots=3S4P9nxcsU&sig=ACfU3U0sNwK2Y1RNxhqVmTAibcvJCGE1lw&hl=en&sa=X&ved=2ahUKEwiItfDk0NjkAhUEVhoKHWuYDpU4FBDoATABegQICRAB#v=onepage&q=%22Matha%20Strait%22&f=false Phytoplankton: Plankton and Productivity in The Oceans, Volume 1], P 273</div>

<div class="mw-content-ltr">• [https://books.google.co.il/books?id=VkQ7AAAAIAAJ&pg=RA1-PA66&lpg=RA1-PA66&dq=%22Matha+Strait%22&source=bl&ots=CVOh7G41eq&sig=ACfU3U2K_zs6gkhYEcUsqL_b9Cb5HBHtKg&hl=en&sa=X&ved=2ahUKEwiItfDk0NjkAhUEVhoKHWuYDpU4FBDoATAHegQIBxAB#v=onepage&q=%22Matha%20Strait%22&f=false Naval Institute Proceedings, Volume 87], PP 65 - 66</div>

<div class="mw-content-ltr">• Charles Neider, [https://books.google.co.il/books?id=lvPadRE_-JgC&pg=PA182&lpg=PA182&dq=%22Matha+Strait%22&source=bl&ots=7RZH5AxTK9&sig=ACfU3U39y5_L2Xy6RZEFo3GKM1KGH1CDTw&hl=en&sa=X&ved=2ahUKEwj-5eyt0djkAhXv1uAKHdkbCGs4HhDoATADegQICRAB#v=onepage&q=%22Matha%20Strait%22&f=false Beyond Cape Horn: Travels in the Antarctic], P 188</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:9541 מצר מאתה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9128&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצר מאתה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=9541&fid=antgeo_115 תצלום לוויין של אזור מצר מאתה]

== הערות שוליים ==

מאתה
מאתה
קראנצ'באנג לינוקס

קראנץ'באנג לינוקס (באנגלית: CrunchBang Linux) הייתה הפצת לינוקס המבוססת על דביאן. ההפצה עוצבה כך שתשתמש ביחסית מעט מאוד משאבי מערכת. פיתוח ההפצה הופסק ב-6 בפברואר 2015 על ידי מפתחה פיליפ ניובורו, ובמקום זה המליץ למשתמשים להשתמש בהפצה דביאן. ההפצה זכתה לביקורות אוהדות ולאחר סיום פיתוחה נוצרו הפצות דומות לה, דוגמת BunsenLabs, CrunchBang++ ו-CrunchBang-Monara.

==תוכנה==
ההפצה אינה כוללת סביבת שולחן עבודה, ובמקום זה משתמשת במנהל חלונות הקרוי Openbox. רבות מהתוכנות המותקנות מראש בהפצה הן מבוססות GTK+. בעבר ההפצה הייתה מבוססת על ההפצה אובונטו, אך היא החלה להיות מבוססת על דביאן החל מגרסה 10, שגרסת אלפא ראשונה שלה שוחררה ב-20 במרץ 2010.

==קישורים חיצוניים==

* [https://distrowatch.com/table.php?distribution=crunchbang דף ההפצה באתר] DistroWatch

==הערות שוליים==

קטגוריה:הפצות של GNU/לינוקס
הקרב בביג רוק

הקרב בביג רוק (באנגלית: Battle at Big Rock) הוא סרט ספין אוף קצר אמריקאי ואירי מסוג מדע בדיוני השייך לזיכיון של "פארק היורה". הסרט יצא ב-15 בספטמבר 2019, לאחר שיציאתו נדחתה בגלל יציאת הסרט "מהיר ועצבני: הובס ושואו".

עלילת הסרט חלה שנה לאחר אירועי "עולם היורה: נפילת הממלכה" ולפני תחילת "עולם היורה: עולם חדש".

סרט זה הוא בן שמונה דקות והוא הועלה לערוץ האמריקאי FX Networks וברשתות האינטרנט. הסרט בוים בידי קולין טרוורו, במאי ותסריטאי של חלק מסרטי הסדרה. עם זאת אף אחד מהשחקנים של הסדרה לא נראה בסרט זה. הסרט צולם באחוזת פאוורסקורט ויער סקויות בדבלין שבאירלנד.

==עלילה==
בסוף אירועי הסרט הקודם, שוחררו קבוצת דינוזאורים לחופשי בצפון קליפורניה מתוך אחוזת לוקווד - אחוזה גדולה, בה ניסו אנשי עסקים נכלוליים לארגן מכירה של דינוזאורים אך נכשלו והובילו להימלטות הדינוזאורים מהשערים. הדבר גורם לכאוס גדול באזור ולסכנת חיים לאנושות.

הסרט מתחיל שנה לאחר מכן ומוצגים בו דניס ומריאנה, הורים במשפחה מורכבת מאוקלנד הנוסעים עם ילדיהם לחופשת קמפינג בפארק בדיוני בשם "ביג רוק", המצוי בקרבת אחוזת לוקווד בעת שהדינוזאורים בורחים החוצה. המשפחה נחה בלילה בקרוואן גדול ורואים מהחלון יצור המתברר כנסוטוצרטופס. נראית נקבה ובנה מתקרבים למדורה ולמנגל. השניים מותקפים בידי אלוזאורוס רעב אך נסוטוצרטופס זכר מגיע ומרחיק אותו מהם. אז האלוזאורוס פונה למשפחה והופך את הקרוואן. הוא מנסה לתפוס את בני המשפחה שנמלטים ברגע האחרון מהמבנה. האלוזאורוס מורחק בידי קשת מוצלבת שנושאת הבת קדאשה, אשר קיבלה אותה מהשכן לקמפינג גרג.

בסיום הסרט נראים בקטעי "Found Footage" חלק מההיתקלויות של שאר התושבים עם הדינוזאורים. קומפסוגנתוסים רודפים אחרי ילדה קטנה, סטגוזאורוס מסיט מכונית מהכביש לעבר צוק, סירה שטה בשלווה לצד עדר פרזאורולופוסים הרועים על גדת נהר, מוסזאורוס טורף עמלץ לבן שתפס אריה ים ופטרנודון חוטף יונה ששוחררה בעת חתונה.

===דמויות===
* אנדרה הולנד - דניס, בעלה של מריאנה ואבי המשפחה המורכבת.
* נטלי מרטינז - מריאנה, אשתו של דניס ואם המשפחה המורכבת.
* מלודי הארד - קדאשה, בתו הביולוגית של דניס שלמדה לירות בקשת מורכבת מגרג.
* פירסון סלבדור - מתאו, בנה הביולוגי של מריאנה.
* כריס פינלייסון - גרג, שכנם של בני המשפחה ללקמפינג שמסר את קשתו לבני המשפחה.
* נואה/איתן קול - ילדם הקטן של דניס ומריאנה.

יצורים פרהיסטוריים הנראים בקטע:

*אלוזאורוס - נראה פרט אחד התוקף נסוטוצרטופסים ואת בני המשפחה אך נפגע מהקשת ועוזב.
*נסוטוצרטופס - נראית אם וגורה המותקפים בידי אלוזאורוס אך זכר שמגיע מציל אותם.
*קומפסוגנתוס - נראית להקה הרודפת אחרי ילדה קטנה שנתנה להם מזון (בדומה לתחילת "פארק היורה: העולם האבוד").
*סטגוזאורוס - נראה פרט אחד החולף על הכביש וגורם לרכב לסטות ממסלולו לתהום.
*פרזאורולופוס - נראים מספר פרטים השותים יחדיו בנהר קטן.
*מוסזאורוס - נראית הנקבה המקורית בעודה טורפת עמלץ לבן שצד אריה ים.
*פטרנודון - נראים פרט אחד החוטף יונה ששוחררה בעת חתונה.

== טריוויה ==
* קטע קצרצר וחלק מקטעי ה-Found Footage שמופיעים בסוף הסרט מופיעים גם בפתיחת הסרט "עולם היורה: עולם חדש".

== קישורים חיצוניים ==

* 

קטגוריה:סרטי 2019
קטגוריה:סרטי פארק היורה
קטגוריה:סרטי מדע בדיוני אמריקאיים
קטגוריה:סרטי המשך אמריקאיים
קטגוריה:סרטים איריים
Courage

Courage (בעברית: אומץ) הוא אלבום האולפן העשרים ושבעה של הזמרת הקנדית סלין דיון. האלבום יצא לאור ב-15 בנובמבר 2019, על ידי חברת התקליטים קולומביה רקורדס. מתוך האלבום יצאו שני סינגלים: "Imperfections" ו-"Lying Down".

==רקע והפקה==
ב-18 בספטמבר 2019, חשפה דיון ברשתות החברתיות שלה את עטיפת האלבום, והוציאה 3 שירים חדשים שנכללו בתוך האלבום עצמו.

==סינגלים==
* "Imperfections" - יצא לאור ב-18 בספטמבר 2019, כסינגל הראשון מתוך האלבום. בסמוך לצאתו, העלתה דיון לערוץ היוטיוב שלה את הקליפ המלא של השיר, אשר צולם בשחור-לבן ולאורכו ניתן לראות את דיון, כשהיא לובשת שמלה בצבע שחור, תוך שהיא נמצאת בחדר חשוך. עם יציאתו נכנס השיר היישר אל המקום הראשון במצעד הרשמי של קוויבק.
*"Lying Down" - יצא לאור ב-19 באוקטובר 2019, כסינגל השני מתוך האלבום.
*"Courage" - יצא לאור ב-18 בספטמבר 2019, כסינגל השלישי מתוך האלבום.
*"Soul" - יצא לאור ב-24 בינואר 2020, כסינגל הרביעי מתוך האלבום.

===סינגלים שיווקים===
* "Flying on My Own" - יצא לאור ב-9 ביוני 2019, כסינגל השיווקי הראשון מתוך האלבום. בסמוך לצאתו, העלתה דיון לערוצה את הקליפ המלא של השיר, המציג בתוכו את דיון, כשהיא מבצעת אותו בהופעה חיה בסיבוב ההופעות הקבוע שלה "Celine", אשר התקיים בלאס וגאס. עם יציאתו נכנס השיר היישר אל המקום הראשון במצעד הרשמי של קוויבק.

==סיבוב הופעות==
כדי לקדם את האלבום, יצאה דיון ב-18 בספטמבר 2019, לסיבוב ההופעות הארבעה עשר שלה "Courage World Tour". סיבוב ההופעות צפוי להסתיים ב-18 בספטמבר 2020.

במהלך סיבוב ההופעות עתידה דיון להופיע בפארק הירקון, בהופעה שלא תעלה על 20,000 צופים. כמו כן, חייבה דיון את הקהל אשר יגיע למופעים שלה, לבוא בלבוש אלגנטי בלבד. כמו כן, הכריזה על מופע נוסף בארץ שיתקיים בפארק הירקון.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|60,000
|-
!צרפת (SNEP)<ref></ref>
|זהב
|50,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!גרסה
!קטלוג
!מקור
|-
! rowspan="2" |עולם
| rowspan="2" |15 בנובמבר 2019
| rowspan="2" |קולומביה
| rowspan="2" |תקליטור • הזרמת מוזיקה • הורדה דיגיטלית
|רגילה
|190759524824
|<ref></ref>
|-
|דלוקס
|194397018127
|<ref></ref>
|-
!יפן
|27 בנובמבר 2019
|SMEJ
|בלו ספק • תקליטור כפול
|
|SICP-31334
|<ref></ref>
|-
!עולם
|7 בפברואר 2020
|קולומביה
|תקליט
|
|190759524817
|<ref></ref>
|}

==קישורים חיצוניים==

==הערות שוליים==

קטגוריה:אלבומי 2019
קטגוריה:אלבומי סלין דיון
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
תערוכת רכב

תערוכת רכב ב[[אונטריו, קנדה (1912)]]
תערוכת רכב היא אירוע ציבורי המשמש להצגה של דגמי מכוניות עדכניים, השקה של דגמים חדשים והצגת דגמי קונספט. בתערוכות לוקחים חלק רכב נציגי תעשיית הרכב, יצרנים, סוחרים, עיתונאי רכב והן פתוחות גם לציבור הרחב המתעניין בנושא ומהוות אמצעי קידום מכירות מרכזי בענף. מרבית התערוכות הגדולות מתקיימות אחת לשנה. חמש התערוכות המרכזיות והיוקרתיות מתקיימיות בפרנקפורט, ז'נבה, דטרויט, פריז וטוקיו.

חלק ניכר מתערוכות הרכב בעולם מאורגנות על ידי הארגון הבינלאומי של יצרני הרכב (OICA) .

==היסטוריה==
תערוכת הרכב הראשונה התקיימה בשנת 1898 בפריז. המציגים בתערוכה נדרשו להוכיח את יכולותיהם של הרכבים על ידי כך שינהגו מורסאי לפריז. בנובמבר 1900 התקיימה תערוכת רכב במדיסון סקוור גארדן בה הוצגו 31 דגמים חדשים של מכוניות. זאת לא הייתה תערוכת הרכב הראשונה שהתקיימה בארצות הברית, אך נחשבת לתערוכת הרכב המודרנית הראשונה. הצופים נדרשו לשלם עבור כרטיס כניסה 50 סנט (שווה ערך ל-13 דולר במונחים של שנת 2010). למרות המחיר, שנחשב לגבוה, השתתפו בתערוכה כ-10,000 איש.

בשנת 1905 התקיימה לראשונה תערוכת ז'נבה בה השתתפו 37 יצרנים וכ-17,000 צופים. שנתיים לאחר מכן התקיימה תערוכה בדטרויט.

==קישורים חיצוניים==

==הערות שוליים==

*
אוסבורן ריינולדס

אוסבורן ריינולדס (באנגלית: Osborne Reynolds; 23 באוגוסט 1842 – 21 בפברואר 1912) היה מדען ומהנדס בריטי, שתרם להבנה של מכניקת נוזלים ותהליכים של מעבר חום.

==ביוגרפיה==
אוסבורן ריינולדס נולד בבלפסט, צפון אירלנד, ותוך זמן קצר עבר עם משפחתו לעיירה באסקס. אביו היה מורה עם ידע במתמטיקה ומכניקה. ריינולדס ציין שאביו היה המורה הראשי שלו.

בשנת 1867 סיים ריינולדס את לימודיו באוניברסיטת קיימברידג', והתחיל לעבוד כמהנדס אזרחי בלונדון. בשנת 1868 הוא קיבל משרת פרופסור במוסד להשכלה גבוהה, שממנה התפתחה בהמשך אוניברסיטת מנצ'סטר. הוא היה בין ראשוני הפרופסורים להנדסה בבריטניה. ריינולדס לימד באוניברסיטת מנצ'סטר עד סוף חייו.

על הישגיו בתחום מחקריו הוא התקבל לחברה המלכותית בשנת 1877 וזכה במדליה המלכותית בשנת 1888.

אוסבורן ריינולדס יצא לגמלאות בשנת 1905.

רוב מחקריו היו בתחום מכניקת הנוזלים ומעבר חום בין הגופים השונים. בשנת 1885 הוא פרסם ספר בו פיתח את תורת הסיכה ההידרודינמית. בשנת 1886 הוא פיתח את משוואת ריינולדס. על בסיס מחקריו הוא הציע שימוש במספר ריינולדס.

==קישורים חיצוניים==

* [https://personalpages.manchester.ac.uk/staff/jdjackson/Osborne%20Reynolds/oreyna.htm קורות חיים]
* 

קטגוריה:מהנדסים בריטים
קטגוריה:פיזיקאים בריטים
קטגוריה:עמיתי החברה המלכותית
קטגוריה:סגל אוניברסיטת מנצ'סטר
קטגוריה:זוכי המדליה המלכותית
קטגוריה:בריטים שנולדו ב-1842
קטגוריה:בריטים שנפטרו ב-1912
שברולט סדרה AE אינדיפנדנס

שברולט סדרה AE אינדיפנדנס (באנגלית: Chevrolet Series AE Independence) היא מכונית שיוצרה במספר תצורות בסגנון Touring car מתוצרת חטיבת המכוניות שברולט בחברת ג'נרל מוטורס האמריקאית אשר יוצרו בשנת 1931 בארצות הברית, קנדה, יפן, איחוד דרום אפריקה, ארגנטינה ובלגיה.

==נתונים==
* יוצרו 619,554 יחידות.
* יוצרו 23,077 יחידות בתצורת 2 דלתות קבריולה.
* מחיר היחידה בשנת 1928 בארצות הברית עמד על 495–715 דולר (בהתאם לדגם).
* בארצות הברית דגמי "שברולט סדרה AE אינדיפנדנס" יוצרו ב-5 מפעלים: במפעל "שברולט" "Oakland Assembly" באוקלנד בקליפורניה, במפעל "North Tarrytown Assembly" "Tarrytown, New York" במחוז וסטצ'סטר שבמדינת ניו יורק, במפעל "Flint Truck Assembly" בפלינט, מישיגן, במפעל "Norwood Assembly" ב"Norwood, Ohio" באוהיו, ובמפעל "St. Louis Truck Assembly" בסנט לואיס במיסורי.
* מנוע קדמי.
* מנוע בנזין.
* סוג הנעה: הנעה אחורית.
* מחיר היחידה נע בין 475–650 דולר (שנת 1931, ארצות הברית).

==תצורות==
* סדאן - 4 דלתות (Touring car ).
* סדאן - 2 דלתות.
* רודסטר קבריולה - 2 נוסעים (דגם "רודסטר ספורט").
* טנדר (משאית קלה) - 2 דלתות.

== תמונות ==
<gallery mode="packed" heights="120">
קובץ:1931 Chevrolet Independence AE Coach 1931 EDR086.jpg | "שברולט סדרה AE אינדיפנדנס"
קובץ: 1931 Chevrolet Independence AE Coach 1931 2.jpg| "שברולט סדרה AE אינדיפנדנס"
קובץ: 1931 Chevrolet Sport.jpg| "שברולט סדרה AE אינדיפנדנס" - ספורט קבריולה
קובץ: 1931 Chevrolet AE Independence (4595775489).jpg| "שברולט סדרה AE אינדיפנדנס"
קובץ:1931 Chevrolet Truck.jpg | "שברולט סדרה AE אינדיפנדנס" - טנדר
</gallery>

==ראו גם==
* שברולט

== קישורים חיצוניים ==

* 
* 

==הערות שוליים==

קטגוריה:מכוניות משפחתיות
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1931
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בארגנטינה
קטגוריה:כלי רכב המיוצרים בבלגיה
קטגוריה:כלי רכב המורכבים ביפן
AE
גיורא אשכנזי

גיורא אשכנזי (25 באוגוסט 1936, ח' באלול תרצ"ו - 7 ביוני 1967, כ"ח באייר תשכ"ז) היה שחיין ישראלי, שחיין נבחרת ישראל בשחייה. נהרג בירושלים במלחמת ששת הימים.

== ביוגרפיה ==
גיורא, בנם של בת־עמי ונח אשכנזי, נולד בח' באלול תרצ"ו (25 באוגוסט 1936) והיה בכור הבנים של קיבוץ תל עמל. אשכנזי סיים את לימודיו במוסד החינוכי גלבוע והדריך בתנועת השומר הצעיר.

בתחרות אזורית של "הפועל" לנוער שנערכה ביולי 1953 זכה אשכנזי בשתי מדליות זהב במשחה ל-100 מטר חופשי (1:08.0 דקות) ובמשחה ל-100 מטר גב (1:27.8 דקות) ובחצי הגמר אליפות הפועל לנוער שנערך בצפון הארץ זכה במשחה ל-100 מטר חופשי (1:05.9 דקות).

באליפות ישראל שנערכה בשנת 1954, זכה במדליית ארד במשחה ל־100 מטר חופשי בתוצאה של 1:06.7 דקות, אחרי עוזי בק ממכבי חיפה (1:04.4 דקות) ונחום בוך מברית מכבים עתיד (1:04.6 דקות). בצליחת הכנרת שנערכה באוקטובר 1958 סיים במקום ה־18.

אשכנזי התגייס לצה"ל בנובמבר 1955 ושירת בחטיבת הצנחנים. השתתף, בין השאר, במבצע לולב, גוליבר, יהונתן ובמלחמת סיני. במלחמת ששת הימים פיקד על פלוגה ד' של גדוד 66 של חטיבה 55. פלוגתו הייתה הראשונה שפרצה לשטח הירדני, והחלה למעשה את הקרב על גבעת התחמושת. לאחר שהמג"ד, יוסי יפה, התרשם בטעות שפלוגה ג' של הגדוד משתלטת על גבעת התחמושת, הורה לפלוגה ד' ופלוגה א' לנוע קדימה ולכבוש את מלון "אמבסדור", ששלט על מבואות שכונת שייח' ג'ראח. כיבוש המלון ומבואות השכונה ניתקו למעשה את ירושלים המזרחית מצפון, בנוסף להשתלטות של חטיבת הראל של בית חנינא, ופתחו את הדרך למובלעת הר הצופים.

ביום השלישי לקרב, יום רביעי 7 ביוני, הסתערו שני גדודים של חטיבה 55 - גדוד 66 וגדוד 71 - על מתחם אוגוסטה ויקטוריה, לאחר הפצצה כבדה של חיל האוויר. מהלך זה נועד להשלים את כיתור העיר העתיקה. גדוד 66 הסתער על המתחם מהר הצופים (לעומת גדוד 71, שטיפס אל ההר מנחל קדרון) וכבש אותו בתוך כשעה. בקרב הקצר היה לגדוד חלל אחד - רס"ן גיורא אשכנזי.

ב-21 במאי 1968 הועבר ארונו של אשכנזי, יחד עם שני חללים נוספים בני קיבוצו, לקבורת קבע בבית העלמין של קיבוץ ניר דוד.

הרומן ההיסטורי "נער צמח בגדות האסי", פרי עטה של נעמי פרנקל, מבוסס על דמותו של אשכנזי, וכך גם הדמות "גדעון" בספר "עורה, מעין" של ימימה אבידר-טשרנוביץ.

== קישורים חיצוניים ==
* 
* 

== הערות שוליים ==

קטגוריה:שחייני חופשי ישראלים
קטגוריה:ניר דוד: אישים
קטגוריה:בוגרי המוסד החינוכי גלבוע
קטגוריה:חללי צה"ל במלחמת ששת הימים
קטגוריה:ספורטאים שנפלו במערכות ישראל
קטגוריה:חטיבה 55
קטגוריה:אישים הקבורים בניר דוד
קטגוריה:ישראלים שנולדו ב-1936
קטגוריה:ישראלים שנפטרו ב-1967
קטגוריה:חיילי חיל הרגלים במלחמת סיני
קטגוריה:מפקדי פלוגות במלחמת ששת הימים
קטגוריה:חיילי חיל הרגלים במלחמת ששת הימים
ינס סטריגר לארסן

ינס סטריגר לארסן (בדנית: Jens Stryger Larsen; נולד ב-21 בפברואר 1991) הוא כדורגלן דני המשחק בעמדת המגן הימני בטרבזונספור ובנבחרת דנמרק.

==קריירת מועדונים==

סטריגר לארסן ערך את הופעת הבכורה שלו במדי ברונדבי בנובמבר 2009 במשחק נגד נורשלן, כאשר נכנס כמחליף. במהלך תקופתו בברונדבי, הוא במהרה הפך לפופולרי ונאהב על ידי הקהל עקב האנרגיה שלו, ולקראת סוף עונת 10–2009/תחילת העונה הבאה, הוא הפך לחלק שגרתי מההרכב הפותח של הקבוצה.

ב-9 ביולי 2013, נורשלן הודיעה על החתמתו של סטריגר לארסן בהעברה חופשית בחוזה לשלוש שנים. לעומת זאת, עונה אחת לאחר מכן ב-18 ביוני 2014, הוא חתם באוסטריה וינה מהבונדסליגה האוסטרית בחוזה לארבע שנים.

ב-24 באוגוסט 2017, הוא חתם בשורות אודינזה מהסרייה א' בחוזה לארבע שנים. ב-27 בספטמבר 2017, הוא כבש את שערו הראשון במדי הזברות הקטנות בהפסד החוץ 3–1 לרומא.

ב-17 ביוני 2022 חתם בטרבזונספור.

==קריירה בין-לאומית==

סטריגר לארסן זומן לראשונה לנבחרת דנמרק הבוגרת לצמד משחקיה נגד נבחרת ליכטנשטיין ונבחרת ארמניה באוגוסט 2016. הוא ערך את הופעת הבכורה שלו במשחק הידידות נגד נבחרת ליכטנשטיין ב-31 באוגוסט 2016, ואף הבקיע את שערו הראשון במדים הלאומיים באותו המשחק, שנגמר בניצחון 0–5 לטובת הנבחרת הדנית.

==קישורים חיצוניים==

==הערות שוליים==

קטגוריה:כדורגלנים דנים
קטגוריה:מגני כדורגל דנים
קטגוריה:כדורגלני ברונדבי
קטגוריה:כדורגלני נורשלן
קטגוריה:כדורגלני אוסטריה וינה
קטגוריה:כדורגלני אודינזה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני טרבזונספור
קטגוריה:דנים שנולדו ב-1991
שמואל אריאל (רב)

הרב שמואל אריאל (נולד ב-ד' בניסן תשכ"ז, 1967) הוא ר"מ בישיבת ירוחם ומחבר ספרים ומאמרים. בעבר שימש כר"מ וכראש כולל בישיבת עתניאל.

== ביוגרפיה ==
למד בישיבה הגבוהה "מקור חיים" (שפע) ובישיבת ההסדר בעתניאל. שימש כר"מ בישיבת עתניאל וכראש כולל עד לשנת ה'תשע"ח, אז עזב את הישיבה בטענה שהיא מאפשרת השמעת דעות של כפירה, בשיעורים מסוימים ובמאמר שהתפרסם בעלון פנימי. בעקבות כך עבר לישיבת ירוחם, שבה שימש כראש כולל הלכה, וכיום כר"מ. 

עוסק רבות ביסודות התורה שבעל פה, וכותב על הנושא סדרת ספרים שממנה ראו אור עד כה שני כרכים.

הרב אריאל הוא מחבר-שותף של ספרי ההלכה "איש ואשה" ו"ואכלת ושבעת", חבר מערכת כתב העת "אסיף" ומשיב על שו"ת באתר "ישיבה" ובקבוצות הוואטסאפ שלה. פרסם מאמרים ב"תחומין", "צוהר", "אקדמות", ועוד.

== משפחתו ==
הרב שמואל אריאל אב לשבעה. מתגורר עם משפחתו בירוחם.

הרב שמואל הוא בנו של הרב ישראל אריאל, מייסד מכון המקדש והעומד בראשו, ואחיינו של הרב יעקב אריאל, רב העיר רמת גן לשעבר.

בין אחיו: הרב מתניה אריאל, ראש ישיבת דרך חיים, והרב עזריה אריאל, ראש "כולל בית הבחירה" ורב קהילה בשכונת חומת שמואל. הרב יאיר פרנק, רבה של עמונה-עמיחי, הוא גיסו.

===אילן יוחסין===

== ספריו ==
*"ואכלת ושבעת" (ביחד עם הרב אלישיב קנוהל), הוצאת גילוי וארגון צהר, 2011.
*"נטע בתוכנו - מסורת ויצירה", הוצאת גילוי, 2018.
*"נטע בתוכנו - דרישת התורה לדורותיה", הוצאת גילוי, 2018.

== קישורים חיצוניים ==
* [http://merhav.nli.org.il/primo-explore/search?query=any,contains,שמואל%20אריאל&tab=default_tab&search_scope=RAMBI&vid=NLI_Rambi&lang=iw_IL&offset=0 רשימת הפרסומים של הרב שמואל אריאל], בקטלוג הספרייה הלאומית
* [http://rambish.org.il/results.php?SearchFunction=find&SearchCode=F1_WAU&SearchRequest=שמואל+אריאל רשימת המאמרים של הרב שמואל אריאל], באתר רמבי"ש
* 
* [https://www.youtube.com/playlist?list=PL1ZOExsgbKmXs_i9yPTvfWVL_8iJRHXjV שיעורי הלכה של הרב שמואל אריאל], באתר יוטיוב
* [https://www.yeshiva.org.il/ask/filter?rabbi=43 שו"ת עם הרב שמואל אריאל], באתר ישיבה
* [https://www.inn.co.il/News/News.aspx/222198 הרב שמואל אריאל: מוחה על "תורת המלך" שקראתי], ערוץ 7, 4.7.2011
* 

ממאמריו
* [https://www.yeshiva.org.il/midrash/1359 הרבדים בלימוד הגמרא]
* [https://otniel.org/lesson/האם-כל-אירוע-מכוון-משמיים-עיון-בסוגיי/ "האם כל אירוע מכוון משמיים?" - עיון בסוגיית ההשגחה]
* [https://asif.co.il/wpfb-file/05-pdf-29/ חליפת מכתבים בעניין התכלת עם הרב שלמה אבינר]
* [http://www.tekhelet.com/pdf/Ariel-Hatekhelet.pdf התכלת וחידושה - מאמר מקיף על פתיל תכלת]
* [https://www.machonso.org/hamaayan/?gilayon=63&id=1869 על הכרך "טהרת המשפחה" בסדרת פניני הלכה]

== הערות שוליים ==

קטגוריה:רבני הציונות הדתית בישראל
קטגוריה:בוגרי ישיבת עתניאל
שמואל אריאל
קטגוריה:ראשי כולל אברכים ישראלים
קטגוריה:רבני ישיבות הסדר
קטגוריה:רבני ישיבת עתניאל
קטגוריה:מחברי ספרי הלכה
קטגוריה:בוגרי ישיבת מקור חיים (שפע)
קטגוריה:רבני ישיבת ההסדר ירוחם
קטגוריה:תלמידי הרב שג"ר
קטגוריה:ישראלים שנולדו ב-1967
תערוכת הרכב הבין-לאומית של ניו יורק

תערוכת הרכב הבין-לאומית של ניו יורק (באנגלית: The New York International Auto Show) היא תערוכת רכב המתקיימת אחת לשנה במנהטן, ניו יורק. האירוע נמשך עשרה ימים ובדרך כלל הוא נפתח בסוף השבוע לפני חג הפסחא ומסתיים ביום ראשון שלאחר החג.

בימים שלפני פתיחת התערוכה יצרניות הרכב עורכות הצגות בכורה של דגמים נבחרים לעיתונאים. בנוסף, איגוד סוכנויות הרכב של ניו יורק (GNYADA) ואיגוד עיתונות הרכב הבינלאומי (IMPA) עורכים גם הם אירועים ופגישות מקצועיות בימים הסמוכים לתערוכה. בימי התערוכה עצמה מתקיימים במקביל עשרות אירועים נלווים הכוללים כנסים, סימפוזיונים ופגישות מקצועיות. התערוכה מאורגנת על ידי הארגון הבינלאומי של יצרני הרכב (OICA).

==היסטוריה==
תערוכת הרכב בניו יורק התקיימה לראשונה בשנת 1900 ונחשבת לתערוכת הרכב המודרנית הראשונה בצפון אמריקה. הצופים נדרשו לשלם עבור כרטיס כניסה 50 סנט (שווה ערך ל־13 דולר במונחים של שנת 2010). למרות המחיר, שנחשב לגבוה, השתתפו בתערוכה כ־10,000 איש. בין השנים 1956–1986 התקיימה התערוכה בקוליסאום ניו יורק . מאז שנת 1987 מתקיימת התערוכה במרכז הכנסים ג'ייקוב יעבץ סנטר הממוקם בשדרה ה־11 בניו יורק.

מאז משנת 2006, במהלך התערוכה מוכרזים המועמדים והזוכים בתואר מכונית השנה בעולם.

==קישורים חיצוניים==

* 

==הערות שוליים==

ניו יורק
קטגוריה:ניו יורק: כלכלה
עם ישראל חי (סרט)

עם ישראל חי הוא סרט קומדיה ישראלי משנת 1981.

== עלילה ==
חבר הכנסת שלמה דינור הסובל מבעיה של אין-אונות נשלח על ידי המפלגה שלו לחופשה באילת, שם הוא משתמש בהמצאה חדשה הבאה לפתור את בעייתו. 

באותו זמן רעייתו גילה חושבת שהוא נסע לשליחות בחוץ לארץ ונוסעת גם היא לחופשה באילת, שם היא מאמצת לעצמה שם חלופי, והם מבלים ערב אחד עם השני מבלי לדעת על כך.

==שחקנים==
{| class="wikitable"
|-
!שם השחקן/ית
!שם הדמות
|-
| חנה לסלאו || גילה דינור
|-
| אייל גפן || שלמה דינור
|-
| חנן גולדבלט || ד"ר חרמוני
|-
| נתן וולפוביץ' || פרופסור שוורץ
|-
|}

==קישורים חיצוניים==

* 
* [https://www.edb.co.il/title/t0000210/#plotelaborated עם ישראל חי] באתר אידיבי

קטגוריה:אילת בקולנוע
קטגוריה:סרטי אסי דיין
קטגוריה:סרטים ישראליים משנת 1981
בית המרציפן והשוקולד

בית המרציפן והשוקולד הוא מרכז מבקרים השוכן בכפר תבור, הידוע בשם העבר "מוזיאון המרציפן".

== היסטוריה ==
המרכז הוקם ב-1998 בחצר מוזיאון המושבה בכפר תבור אשר היה מקום משכנו בשלוש שנותיו הראשונות. במאי 2001, עת הוקם יקב תבור, עבר בית המרציפן למתחם חוות היין, בו הוא שוכן עד היום.

בית המרציפן והשוקולד מציע סדנאות פיסול במרציפן ובשוקולד, לצד תצוגות של פסלי מרציפן המשלבות דמויות היסטוריות עם גיבורי תרבות ופנטזיה.

בשנת 2020, כתגובה להתפרצות מגפת הקורונה בישראל, מרכז המבקרים של בית המרציפן הסב חלק מהתצוגה שלו לטובת תוצרת חקלאית ישראלית, אותו כינה "בית השקד".

===בית השקד===

בית השקד הוא מותג של בית המרציפן והשוקולד לייצור ושיווק ממרחים ומוצרי בריאות טבעוניים. הוא הוקם בשנת 2020 בכפר תבור.

בשנת 1998 הקימה ג'יליאן פלד מפעל קטן לייצור מרציפנים בעפולה, אך בהמשך נאלצה לסגור אותו בשל קשיים כלכליים. בנה, תמיר פלד, הקים ביחד איתה את "מוזיאון המרציפן" בכפר תבור באותה שנה. בשנת 2001 עבר המוזיאון למשכנו החדש בכפר תבור, סמוך למתחם יקב תבור. בשנת 2008, מוזיאון המרציפן החל לשווק את מוצריו לחנויות שונות בישראל. בשנת 2020 החברה בכפר תבור העמידה מותג עצמאי בשם "בית השקד"<ref></ref>.

<gallery widths="200px" heights="180px" "="">
2011-08-01פריט12.jpg|
2011-08-01 שקד תבור 090.jpg|
</gallery>
== קישורים חיצוניים ==
* 
* 
* 

==הערות שוליים==

קטגוריה:ישראל: מוזיאונים
קטגוריה:כפר תבור
קטגוריה:תעשיית ממתקים בישראל
דיאן ריי

דיאן ריי (באנגלית: Diane Reay) היא סוציולוגית אנגלית, פרופ' לחינוך באוניברסיטת קיימברידג'. היא ידועה בעיקר בזכות מחקרה על אי-שוויון בחינוך בקרב תלמידים בבתי ספר ממלכתיים באנגליה והעניין שלה בתורתו של פייר בורדייה בדבר הביטוס ומעמד. ריי טוענת שאי-השוויון משעתק עצמו דרך מערכות החינוך הציבוריות והפרטיות, אשר משמרות את ההפרדה וההעדפה למעמדות הביניים המבוססים, וכך משמרות את הפערים בין העשירים לעניים.

==ביוגרפיה==
ריי היא בתו של כורה פחם, הבכורה מבין שמונה ילדים. ריי לימדה במשך 20 שנה בבית ספר יסודי לפני שהתחילה לעבוד בקיימברידג', איפה שהיא התקדמה עם השנים לפרופסור אמריטוס לסוציולוגיה של החינוך.

==קישורים חיצוניים==
* [https://www.educ.cam.ac.uk/people/staff/reay/ נתונים אישיים]

קטגוריה:סגל אוניברסיטת קיימברידג'
קטגוריה:נשות חינוך בריטיות
קטגוריה:סוציולוגים בריטים
מארק אורבק

מארק אורבק (בגרמנית: Marek Oravec; נולד ב-27 בדצמבר 1983) הוא שחקן אוסטרי.

==ביוגרפיה==
אורבק החל את קריירת המשחק שלו כשלוהק לשלושה תפקידים ראשיים בפסטיבל "שייקספיר בשטיריה" (Shakespeare in Styria) הנערך באוסטריה, ב-2006 שיחק את קאליבן במחזה הסערה, ב-2007 ו-2009 שיחק את רומאו ברומאו ויוליה ואת התפקיד בראשי במקבת'.

הוא עבר ללונדון והוא בוגר בית ספר למשחק בעיר (Drama Centre London).

==קריירת משחק==
===בתיאטרון===
* תפקידו הראשון באנגליה היה בטרגדיה פאוסט, שהועלתה בתיאטרון בצ'יזיק.
* ב-2011 הופיעה בתיאטרון המלכותי הלאומי בהצגה "המטבח" של ארנולד וסקר.

===בקולנוע===
* ב-2008 שיחק בסרט מבצע ואלקירי
* ב-2011 שיחק בסרט קפטן אמריקה.
* ב-2014 גילם קצין SS בסרט זעם.
* ב-2016 גילם שומר ראש בסרט הבלשים הבריטי "Our Kind of Traitor".

===בטלוויזיה===
* ב-2015 גילם רוצח בסדרת המתח השוודית, "מודוס".

בנוסף, הוא התארח במספר סדרות טלוויזיה בריטיות.

==קישורים חיצוניים==

==הערות שוליים==

קטגוריה:שחקני קולנוע וטלוויזיה אוסטרים
קטגוריה:אוסטרים שנולדו ב-1983
Flying on My Own

Flying on My Own (בעברית: עפה לבד) הוא סינגל שיווקי שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-9 ביוני 2019, על ידי חברת התקליטים קולומביה רקורדס. גרסת האלבום יצאה לאור ב-28 ביוני 2019.

השיר הגיע למקום הראשון במצעד השירים שבקוויבק.

== רקע וכתיבה ==
השיר נכתב על ידי יורגן אלופסון, ליז רודריגס ואנטון "היבריד" מורטנסון והופק על ידי אלופסון, היבריד ואגלי בייביז. ב-19 בדצמבר 2017, פרסמה דיון תמונה עם המפיק המוזיקלי יורגן אלופסון בה השניים נכחו בפאלמס קזינו, תוך שהוסיפה את הכיתוב "כיף גדול, מכינים מוזיקה יפה".

"Flying on My Own" זכה לביקורות חיוביות. מייק ווס מ-Idolator תיאר את השיר כשיר פופ מעולה. הוא הוסיף ואמר כי צאתו של האלבום Courage קרובה מתמיד.

== וידאו קליפ ==
הווידאו קליפ המלא שיצא עבור השיר הוא מעין הופעה, אשר קיימה סלין דיון במהלך סיבוב ההופעות שלה, אשר התקיים בלאס וגאס. ההופעה עלתה לערוץ היוטיוב של דיון ב-9 ביוני 2019, בסמוך לצאתו של השיר כסינגל שיווקי. ההופעה זכתה להצלחה כאשר מונה הצפיות שלה עומד על כ-2.5 מיליון צפיות.

האודיו הרשמי של השיר עלה ליוטיוב כמה ימים לאחר מכן, והצליח לצבור כמעט שני מיליון צפיות גם כן.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="3" |עולם
|9 ביוני 2019
| rowspan="3" |הזרמת מוזיקה • הורדה דיגיטלית
|בהופעה חיה מלאס וגאס
| rowspan="3" |קולומביה
|
|-
| rowspan="2" |28 ביוני 2019
|גרסה סטודיו
|
|-
|רמיקס מאת דייב אוודי
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי סלין דיון
קטגוריה:שירים באנגלית
קטגוריה:שירים על תעופה
קטגוריה:שירי מוזיקת דאנס אלקטרונית
קטגוריה:סינגלים בהוצאת קולומביה רקורדס
קרפדה גרגריזנס

קרפדה גרגריזנס (שם מדעי: Bufo gargarizans) היא מין של קרפדה ממשפחת הקרפדיים המצויה במזרח אסיה ברחבי סין, במזרחה של סיביר ובחצי האי הקוריאני. כמו כן היא מצויה באיי מיאקו ובאי אוקינאווה שביפן. בעבר קרפדה זו נחשבה לתת-מין של קרפדה מצויה.

אורך הקרפדה 56–102 מ"מ. גופה כדורי וצבעה אפור עם קווים חומים כהים ומעט אדומים והבטן צהובה. בדומה לקרפדה המצויה היא בעלת דו-צורתיות זוויגית והנקבות מעט יותר גדולות מהזכרים.

קרפדה זו רעילה מאוד ובעלת בלוטות על עורה המפרישות רעל מסוג בופוטוקסין . רעל זה משמש ברפואה הסינית לריפוי של כמה מחלות. הקרפדה מפרישה את הרעלים מגופה, כאשר פוגעים בעור שלה. חלק מהתושבים גם אוכלים קרפדות, לאחר שהוציאו מהם את הרעל וניקו את הקרפדה היטב.

הקרפדה חיה בטבע באזורי שדות, ערבות לחות, יערות פתוחים וביצות אך נמנעת מיערות צפופים. רק לעיתים נדירות תימצא מעל גובה 800 מטר. היא ניזונה מחרקים כמו חיפושיות ואף מנדלים קטנים, שהיא בולעת בלשונה הדביקה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1842
קטגוריה:טקסונים שתוארו בידי תאודור אדוארד קנטור
קטגוריה:קרפדיים
קטגוריה:סין: דו-חיים
קטגוריה:יפן: דו-חיים
קטגוריה:דו-חיים רעילים
מודוס (סדרת טלוויזיה)

מודוס (בשוודית: Modus) היא סדרת מתח פסיכולוגית שוודית, הסדרה מבוססת על הרומן "Frukta inte" מאת הסופרת הנורווגית אן הולט.

הסדרה עוקבת אחר אינגר יוהאנה ויק, פסיכולוגית המתמחה בפשע ומחקר קרימינולוגי שעבדה עם משטרת שוודיה וה-FBI.

==עלילה==
בעונה הראשונה בתה הבכורה של אינגר יוהאנה, סטינה, הלוקה באוטיזם עדה לרצח המתרחש בבית המלון בו שוהה המשפחה, על מנת לחשוף את זהות הרוצח חוזרת אינגר יוהאנה לעבוד ביחד עם המשטרה, חוקר המשטרה אינגוואר ניימן מסייע לה בחקירת הפשע.

העונה השנייה נפתחת עם היעלמותה של נשיאת ארצות הברית במהלך ביקורה בשוודיה, לאחר מכן מתגלה שההיעלמות קשורה לכך שהנשיאה התגוררה בשוודיה לפני שנים, עת בעלה שיש כמרצה באוניברסיטת סטוקהולם.

==קישורים חיצוניים==
* 

* 

קטגוריה:סדרות טלוויזיה שוודיות
יחסי הרפובליקה הדמוקרטית של קונגו – הרפובליקה המרכז-אפריקאית

יחסי הרפובליקה הדמוקרטית של קונגו–הרפובליקה המרכז-אפריקאית הם היחסים הדיפלומטיים הרשמיים שבין הרפובליקה הדמוקרטית של קונגו לבין הרפובליקה המרכז-אפריקאית.

== היסטוריה ==
בין הרפובליקה הדמוקרטית של קונגו לבין הרפובליקה המרכז-אפריקאית מתקיימים יחסים דיפלומטיים מלאים. שתי המדינות הן מדינות שכנות, וחולקות גבול אשר אורכו מגיע ל-1,747 קילומטרים.

מכיוון שבשני הצדדים המצב הפוליטי מתוח וישנה אש צבאית לעיתים קרובות, נוהגים אזרחים לעבור את הגבול בין שני הצדדים. נכון לשנת 2014 מתגוררים ברפובליקה המרכז-אפריקאית 200,000 פליטים מהרפובליקה הדמוקרטית של קונגו. נכון לשנת 2016 מתגוררים ברפובליקה הדמוקרטית של קונגו 100,000 פליטים מהרפובליקה המרכז-אפריקאית.

עקב המצב הרגיש ברפובליקה המרכז-אפריקאית, הוצבו ב-2003 כ-1,000 שומרי שלום מהרפובליקה הדמוקרטית של קונגו ברפובליקה המרכז-אפריקאית. שומרי השלום תוגברו מאז תחילת מלחמת האזרחים ברפובליקה המרכז-אפריקאית של האוכלוסייה הנוצרית במדינה נגד האוכלוסייה המוסלמית.
מרכז

== נציגויות דיפלומטיות ==
* הרפובליקה הדמוקרטית של קונגו מיוצגת ברפובליקה המרכז-אפריקאית בדרג השגרירות באמצעות שגרירות רשמית שהיא מחזיקה בבנגי, בירת המדינה.
* הרפובליקה המרכז-אפריקאית מיוצגת ברפובליקה הדמוקרטית של קונגו בדרג השגרירות באמצעות שגרירות רשמית שהיא מחזיקה בקינשאסה, בירת המדינה.

== הערות שוליים ==
לימור מגן-תלם

לימור מגן-תלם (נולדה ב-17 במרץ 1971, כ' באדר ה'תשל"א) היא עורכת דין ישראלית, אשר כיהנה כחברת הכנסת מטעם מפלגת "ישראל ביתנו" ובמשך 20 שנה כיועצת משפטית לעיריית מגדל העמק. בעברה הייתה דוגמנית והוכתרה כסגנית מלכת היופי בישראל וסגנית רביעית בתחרות "מיס אירופה".

==ביוגרפיה==
מגן-תלם נולדה וגדלה בחיפה כלימור מגן, שם למדה בבית הספר הריאלי שבחיפה. בגיל 17 זכתה בתואר סגנית מלכת היופי של ישראל לשנת 1988. באותה שנה הגיעה למקום החמישי (סגנית רביעית) בתחרות מיס אירופה 1988 .

את שירותה בצה"ל עשתה בחיל הים.

בעלת תואר שני במשפטים מאוניברסיטת חיפה ועורכת דין, המתמחה בשלטון המקומי ותכנון ובניה.

בשנים 2001–2021 שימשה כיועצת משפטית של עיריית מגדל העמק, יועצת משפטית של הוועדה לתכנון ובניה מגדל העמק, יועצת משפטית של החברה הכלכלית וכן תובעת בהסמכה מטעם היועמ"ש בתכנון ובנייה וברישוי עסקים. במהלך שנותיה בעיריית מגדל העמק עסקה בין היתר בייצוג העירייה בבתי משפט בצווי מניעה ובעתירות מנהליות, בבוררות ובהליכי גישור. בין היתר העניקה ייעוץ משפטי לראש העיר וסגניו, לחברי המועצה וליחידות העירייה. בנוסף, לקחה חלק פעיל בישיבות מועצת העיר ובוועדות המשנה לתכנון ובנייה.

בשנים 2000–2006 כיהנה כדירקטורית חיצונית בבנק הפועלים – פעילים קרנות נאמנות וקונטיננטל קרנות נאמנות וכן כיהנה כחברה בוועדת ההשקעות של הקרנות וחברה בוועדת הביקורת.

בשנים 2004–2010 כיהנה כדירקטורית חיצונית ויו"ר ועדת הביקורת בחברת סאמיט בע"מ.

בשנים 2006–2015 כיהנתה כדירקטורית חיצונית בחברת סינאל מלל פייוויי בע"מ. מאז 2018 ועד כניסתה לכנסת כיהנה כדירקטורית בלתי תלויה בחברת סינאל מלל פייוויי בע"מ.

מגן תלם הייתה מועמדת בבחירות לכנסת העשרים ואחת, העשרים ושתיים, העשרים ושלוש והעשרים וארבע מטעם מפלגת ישראל ביתנו. היא הוצבה במקום התשיעי ברשימה בארבע מערכות הבחירות ולא נכנסה לכנסת. עם זאת, לאחר כניסתה של ישראל ביתנו לממשלת ישראל השלושים ושש והתפטרותו של השר עודד פורר במסגרת החוק הנורווגי, נכנסה לראשונה לכנסת העשרים וארבע.

לקראת הבחירות לכנסת ה-25 הוצבה במקום העשירי ברשימה. המפלגה זכתה בשישה מנדטים ולכן היא לא נכנסה לכנסת.

מגן-תלם מתגוררת בחיפה, בזוגיות עם יוסי פלד, מהנדס אלקטרוניקה. היא אם לשניים מנישואיה ליריב תלם. עידן, בנה הבכור, הוא שחקן ומנהל ערוץ יוטיוב בולט בשם "Inde Game".

==קישורים חיצוניים==
* 

==הערות שוליים==

קטגוריה:חיפה: חברי הכנסת
קטגוריה:פעילות ישראל ביתנו
קטגוריה:דירקטוריות ישראליות
קטגוריה:דירקטורים ישראלים
קטגוריה:עורכות דין ישראליות
קטגוריה:עורכי דין ישראלים
קטגוריה:יועצות משפטיות ישראליות
קטגוריה:יועצים משפטיים ישראלים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:ערכים שנערכו במסגרת מיזם ויקי נשים
קטגוריה:חברי הכנסת העשרים וארבע
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חברי הכנסת מטעם ישראל ביתנו
קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס אירופה
קטגוריה:דוגמניות ישראליות
קטגוריה:ישראליות שנולדו ב-1971
קטגוריה:ישראלים שנולדו ב-1971
אל-חשד א-שעבי

אל-חַשְׁד א-שַּׁעְבִּי (בערבית: الحشد الشعبي; בתרגום לעברית: "הגיוס העממי" או "ההתגייסות העממית"), הידוע גם בשם "כוחות המוביליזציה העממית", "ועד המוביליזציה העממית" או "יחידות המוביליזציה העממית", הוא ארגון-גג הנתמך על ידי ממשלת עיראק ומאגד בתוכו כ-40 מיליציות שיעיות אך כולל גם ארגונים סוניים, נוצריים ויזידיים. כוחות הארגון נלחמו כמעט בכל קרב משמעותי נגד דאעש. בעיני חלק מהמומחים, הארגון מהווה מעין יורש של משמר הרפובליקה, לאחר שאורגן מחדש ב-2018 על ידי ראש ממשלת עיראק לשעבר חיידר אל-עבאדי, שהוציא תקנות לארגון מחדש של הכוח תוך מתן דרגות ומשכורות כמו לזרועות אחרות של הכוחות המזוינים של עיראק.

בפועל הארגון מאגד גם מיליציות שיעיות פרו-איראניות הפועלות בכפוף למשמרות המהפכה האסלאמית של איראן, והיו מעורבות בפעילות צבאית נגד ארצות הברית וישראל. בשל כך הופצצו מספר בסיסים ומחסני טילים של מיליציות אלו, בתקיפות המיוחסות לישראל ולארצות הברית.

הארגון מופעל על ידי איראן לבצע פעולות טרור ומלחמה באמצעות שליח נגד אויבי "ציר ההתנגדות" ובעיקר נגד ישראל וארצות הברית. עם ארגונים נוספים במיליציות הפרו-איראניות.

==היסטוריה==
שבע המיליציות המקוריות פעלו תחת תמיכת ראש הממשלה אל-מאלכי מאז תחילת 2014. כוחות אל-חשד א-שעבי נוסדו באופן רשמי על ידי הממשלה העיראקית ב-15 ביוני 2014 לאחר שעלי סיסתאני הוציא ב-13 ביוני פתווה שקראה להגן על ערי עיראק, במיוחד בגדאד, ולהשתתף במתקפת הנגד נגד המדינה האסלאמית שהגיעה בעקבות נפילת העיר מוסול ב-10 ביוני 2014. הכוח איגד תחתיו מספר מיליציות שיעיות, שרובן קיבלו תמיכה ישירה מאיראן, יחד עם מספר שבטים סוניים על ידי איחוד המיליציות הקיימות במסגרת "ועד אל-חשד א-שעבי" ("ועד ההתגייסות העממית") שתחת משרד הפנים העיראקי ביוני 2014. ב-19 בדצמבר חתם נשיא עיראק פואד מעצום על חוק שעבר בפרלמנט בנובמבר המאגד את הכוח כשווה ערך לזה של צבא עיראק. במסגרת זו הוכפף ישירות למפקד העליון של הצבא, ראש ממשלת עיראק.

ב-3 בינואר 2020 נהרג סגן מפקד כוחות אל-חשד א-שעבי, אבו מהדי אל-מוהנדס, בתקיפה אווירית אמריקנית שבה נהרג גם מפקד כוח קודס, קאסם סולימאני.

== ארגונים חברים ==
[[האדי אל-עאמרי, המייסד והמנהיג של ארגון בדר]]
בין המיליציות החברות נמנות:

* חטיבת בדר
* גדודי חזבאללה
* עסאיב אהל אל-חק
* כתאיב סייד א-שוהדא
* גדודי האימאם עלי
* תנועת א-נוג'בא
* בריגדות הקדושים
* כיבוש גדול
* בריגדות טורקמניות
* גדודי הג'יהאד
* צבא של תקווה

==ראו גם==
* המשמר הלאומי של ארצות הברית
* המשמר הלאומי של רוסיה
* מיליציות פרו-אראניות

== קישורים חיצוניים ==

* 

* 
* 

קטגוריה:עיראק: צבא וביטחון
קטגוריה:צבאות לא סדירים
קטגוריה:יחסי איראן–עיראק
קטגוריה:ציר ההתנגדות
שמשהו יקרה

שמשהו יקרה הוא ספר מאת יאיר אגמון הכולל חמישה סיפורים קצרים. הספר יצא לאור בשנת 2017 בהוצאת כתר.

==הספר==
חמשת הסיפורים שמרכיבים את הספר הם:
# ומותר לאהוב - על תלמיד ישיבה שהתאהב ברב שלו.
# אומן - על צעיר חילוני שנוסע לקברו של רבי נחמן מאומן בתקווה לספוג ריגושים.
# מיני מנטל - על גבר דתי שנוסע בחשאי ללאס וגס כדי לפגוש זונה. 
# ערגה - על צעירה שנאנסת בידי זוג גברים במהלך פסטיבל באילת.
# פרקי אליק על מערכת היחסים בין חיל צעיר וחבריו אחרי השחרור.

אריק גלסנר כתב בביקורת על הספר:.

==קישורים חיצוניים==
* [https://www.e-vrit.co.il/%D7%A9%D7%9E%D7%A9%D7%94%D7%95_%D7%99%D7%A7%D7%A8%D7%94-details.aspx הפרק הראשון] באתר "עברית"

על הספר:
* .
* יוני ליבנה, [https://bedofsodom.wordpress.com/2016/12/25/%D7%A8%D7%90%D7%99%D7%95%D7%9F-%D7%A2%D7%9D-%D7%99%D7%90%D7%99%D7%A8-%D7%90%D7%92%D7%9E%D7%95%D7%9F-%D7%A9%D7%9E%D7%A9%D7%94%D7%95-%D7%99%D7%A7%D7%A8%D7%94/ "ראיון עם יאיר אגמון, שמשהו יקרה"], 23.12.2016
* אודי נוימן, [http://megafon-news.co.il/asys/archives/274067 "הסיפור כמסע: על הספר "שמשהו יקרה" של יאיר אגמון"], 8 בספטמבר 2017

==הערות שוליים==

קטגוריה:ספרי הוצאת כתר
קטגוריה:ספרי 2017
If You Were a Woman (And I Was a Man)

(בעברית: אם היית אישה (ואני הייתי גבר)) הוא סינגל שהוקלט על ידי הזמרת הוולשית בוני טיילר, מתוך אלבומה השישי, Secret Dreams and Forbidden Fire. השיר יצא לאור במאי 1986, כסינגל השלישי מתוך האלבום.

עם יציאתו נכנס השיר אל המקום ה-6 במצעד שבצרפת, וה-77 במצעד הבילבורד הוט 100.

== רקע וכתיבה ==
השיר נכתב והולחן על ידי דזמונד צ'יילד והופק על ידי ג'ים סטיינמן. השיר הוא שיר בסגנון הפופ רוק, המאפיין שירים נוספים מתוך האלבום. בצרפת, זכה השיר למעמד הכסף, על מכירות של כ-271,000 עותקים בסך הכל.
== השפעות השיר ==
ב-23 ביולי 1986, יצא לאור השיר "You Give Love a Bad Name" של בון ג'ובי אשר מבוסס ברובו על השיר הזה.

ב-12 במרץ 2020, יצא לאור השיר "Kings & Queens" של אווה מקס אשר מבוסס על קטעים מהשיר.

== וידאו קליפ ==
הווידאו קליפ הנלווה שיצא עבור השיר זכה לשבחים רבים ממבקרי המוזיקה, תוך שהוכתר לאחד מהקליפים הטובים ביותר לשנת 1986. הקליפ זכה לחמש מועמדויות שונות בטקס פרסי המוזיקה של בילבורד שהתקיים בשנת 1986, אך לא הצליח לזכות בשום בפרס.

נכון לספטמבר 2019, מונה הצפיות של הקליפ עומד על כ-5 מיליון צפיות.

== טקס פרסי המוזיקה של בילבורד ==
{| class="wikitable"
!שנה
!פרס
!קטגוריה
!תוצאה
|-
| rowspan="6" |1986
| rowspan="6" |כנס הווידאו והמוזיקה של הבילבורד
|וידאו הקונספט הטוב ביותר
|
|-
|האפקטים הוויזואליים הטובים ביותר
|
|-
|האודיו הטוב ביותר
|
|-
|התחפושות הטובות ביותר
|
|-
|הכוריאוגרפיה הטובה ביותר
|
|-
|עיצוב ההפקה הטוב ביותר
|
|}

== מיקומי שיא ==

== נתוני מכירות ==
{| class="wikitable"
!מדינה
!תארים
!מכירות
|-
!צרפת (SNEP)
|כסף
|271,000
|}

== קישורים חיצוניים ==

== הערות שוליים ==

קטגוריה:שירי בוני טיילר
קטגוריה:שירים באנגלית
קטגוריה:בלדות משנות ה-1980
קטגוריה:סינגלים בהוצאת קולומביה רקורדס
ירוק אביב

ירוק אביב או ירוק אביבי הוא צבע שממוקם בסקאלת הצבעים בין הצבע הירוק לצבע ציאן. כאשר הוא מתווה בתרשים הכרומטיות של CIE, הוא מתאים לגירוי חזותי של 505 ננומטר על הספקטרום הנראה. ירוק אביב הוא אחד מהצבעים השלשוניים בגלגל הצבעים RGB. לעיתים מכונה גם ירוק מנטה.

הצבע המשלים של ירוק אביב הוא ורוד שושנה.

השימוש המתועד הראשון בשם spring green באנגלית כשם של צבע היה בשנת 1766.<ref>Maerz and Paul A Dictionary of Color New York:1930 McGraw-Hill Page 205; Color Sample of Spring Green: Page 59 Plate 18 Color Sample J7 (Note: Before the invention in 1987 of the X11 color spring green (which in the early 1990s became known as the X11 web color spring green), Spring Green was thought of as a light green tinted toward the yellow--this color is now called spring bud and it is the color that is shown in the color sample in Maerz and Paul as Spring Green, instead of the pure spectrum web color spring green halfway between green and cyan shown above that is now regarded as the color spring green.)</ref>

קיימים גוונים שונים של הצבע, הקרובים יותר לירוק או לציאן בסקאלת הצבעים בהתאמה.

הצבע של הנורה הירוקה ברמזורים מוסט פעמים רבות לירוק אביב, כדי להתמודד עם קושי של עיוורי צבעים לראות את ההבדל בין הנורה האדומה לבין הנורה הירוקה.

== קישורים חיצוניים ==

== הערות שוליים ==

קטגוריה:צבעים
קטגוריה:אביב
זאב פלדמן

זאב פלדמן (נולד ב-7 באפריל 1957) הוא נוירוכירורג ישראלי. הקים ומנהל את היחידה לנוירוכירורגיה של הילדים במרכז הרפואי תל השומר, יו"ר האיגוד הישראלי לנוירוכירורגיה, יו"ר ארגון הרופאים עובדי המדינה (אר"מ) ומ"מ יו"ר ההסתדרות הרפואית בישראל (הר"י).

== ביוגרפיה ==
פלדמן נולד בתל אביב להורים ניצולי שואה. הוא גדל והתחנך בבית ספר היובל ובתיכון עירוני א' בעיר תל אביב. בשנת 1976 התגייס ושירת בחיל השלישות. בשנת 2014, שוחרר משרות ביטחון בדרגת רב-סרן.

את לימודי הרפואה סיים בשנת 1986 בבית הספר לרפואה על שם סאקלר באוניברסיטת ת"א, כשהוא מתמחה בנוירוכירוגיה. את התמחותו ערך בשנים 1987–1993 בבית החולים סורוקה בבאר שבע ובמרכז הרפואי רבין.

בשנים 1990–1991, עבר השתלמות בתחום חבלות הראש ב-Baylor College of Medicine ובין השנים 1995–1997 השתלם בניתוחי אפילפסיה וניתוחי מוח בילדים ב-Baylor College of Medicine בעיר יוסטון, טקסס, ארצות הברית.

עם חזרתו לארץ בשנת 1997, נבחר פלדמן להקים את היחידה לנוירוכירורגיה של הילדים בבית החולים תל השומר.

בספטמבר 2016, נמנה פלדמן עם הצוות הרפואי שטיפל בנשיא המדינה לשעבר שמעון פרס.

פלדמן שימש כיו"ר האיגוד הנוירוכירוגי הישראלי בין השנים 2009–2017. הוא חבר בוועדות הבחינות והאתיקה של האיגוד האירופאי הנוירוכירורגי ובוועדת האתיקה של האיגוד העולמי לנוירוכירוגיה (WFNS).

מאז שנת 2010 משמש ד"ר פלדמן כנציג העמיתים בדירקטוריון ארם גמולים בע"מ ומשנת 2013 הוא ממלא את תפקיד יו"ר הדירקטוריון. בין השנים 2009–2013 שימש כיו"ר ועד רופאי המרכז הרפואי שיבא, ובשנת 2017 נבחר שוב לתפקיד.

החל משנת 2016 משמש פלדמן כיו"ר הדירקטוריון של מכון המחקר הכלכלי "שורש". מאז שנת 2017 משמש כיו"ר משותף של ועדת תחום הנויורוכירוגיה ילדים של האיגוד העולמי לנוירוכירוגיה.

בשנת 2018 נבחר פלדמן לכהן כיו"ר ארגון הרופאים עובדי המדינה (אר"מ).

החל מ-2018 משמש פלדמן כסגן ומ"מ יו"ר ההסתדרות הרפואית בישראל (הר"י).

== חיים אישיים ==
פלדמן מתגורר בהוד השרון. הוא נשוי ולו 4 ילדים.

== קישורים חיצוניים ==
* [http://www.haeton.co.il/feldman/ מהפך בארגון רופאי המדינה: ד"ר זאב פלדמן הדיח את רחמימוב ונבחר ליו"ר] , באתר העיתון

== הערות שוליים ==

קטגוריה:נוירוכירורגים ישראלים
קטגוריה:חיילי חיל הרפואה
קטגוריה:רבי-סרנים בצה"ל
קטגוריה:בוגרי תיכון עירוני א' (תל אביב)
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל מרכז רפואי רבין
קטגוריה:סגל המרכז הרפואי האוניברסיטאי סורוקה
קטגוריה:סגל המרכז הרפואי ע"ש חיים שיבא - תל השומר
קטגוריה:פעילי ההסתדרות הרפואית בישראל
קטגוריה:ישראלים שנולדו ב-1957
The Whirlwind

The Whirlwind הוא אלבום האולפן השלישי של להקת הרוק מתקדם הרב-לאומית טראנסאטלנטיק, שיצא ב-23 באוקטובר 2009.

האלבום כולל יצירה אחת ארוכה שנקראת "The Whirlwind" שנכתבה על ידי ניל מורס וחולקה ל-12 רצועות. 

== רקע ==
לאחר שטראנסאטלנטיק התפרקה לראשונה ב-2002 (לאחר פעילות של שלוש שנים והוצאת שני אלבומי אולפן), ניל מורס פנה לקריירה כמוזיקאי נוצרי. הוא הוציא מספר אלבומי סולו, ואז החל לכתוב את היצירה הזו, The Whirldwind. לאחר שכתב את כל היצירה, הוא שיתף בה את כל חברי הלהקה, והם באו אליו לסטודיו ועזרו לו להקליט ולעבד את היצירה, והיא יצאה על שם הלהקה וכך הלהקה התאחדה באופן רשמי.

== רשימת השירים ==

== משתתפים ==

=== טראנסאטלנטיק ===

* ניל מורס - קלידים
* רוינה סטולט - גיטרה חשמלית
* מייק פורטנוי - תופים
* פיט טרוואבס - גיטרה בס

<br />
לא ייאמן (מיני-סדרה)

לא ייאמן (באנגלית: Unbelievable) היא מיני-סדרת דרמה אמריקאית המבוססת על מקרה אמיתי של חוסר אמון משטרתי בסיפורה של נערה שעברה אונס באיומי סכין; דבר המאלץ אותה לחזור בה מעדותה במשטרה ולהיות מורשעת בתלונת שווא. הסדרה עוסקת בתופעת האונס השני והאשמת הקורבן המתרחשת כאשר נשים קורבנות אונס נאלצות לעבור חקירה פולשנית על ידי נציגי רשויות המשטרה והחוק באופן חסר רגישות, המעמיק את הטראומה ומשחזר אותה שוב ושוב. 

המיני-סדרה בת שמונת הפרקים נוצרה בשיתוף סוזנה גרנט, איילת ולדמן ומייקל שייבון ועלתה ב־13 בספטמבר 2019 לנטפליקס.

== תקציר העלילה ==
הסדרה מציגה מקרה של אישה צעירה בת שמונה עשרה, בשם מארי אדלר (בגילומה של קייטלין דיוור) הגרה בקהילה תומכת, ומתלוננת שנכפתה ונאנסה באישון לילה באיומי סכין על ידי גבר חבוש במסכת סקי. במהלך החקירה, החוקרים מבהירים לאדלר שאינם מאמינים לסיפורה, ובסופו של דבר, לאחר חקירות חוזרות ונשנות, היא חוזרת בה וטוענת שבדתה את פרטי המקרה. בעקבות זאת, אדלר מואשמת בהגשת תלונת שווא, משלמת קנס של 500 דולר ומתחייבת לשורה של תנאים בהם מפגשים עם קצין מבחן ועם פסיכולוגית. המקרה מוביל את אדלר לאבד את הדיור המוגן בו גרה, את חבריה ואת מקום עבודתה.

רק מספר שנים אחר כך, בעקבות עבודת בלשות מאומצת של שתי שוטרות מקולורדו, הבלשית גרייס ראסמוסון (בגילומה של טוני קולט) והבלשית קארן דובל (בגילומה של מריט וובר), האנס, המתברר כסדרתי, נתפס ונעצר. התמונות שנמצאו ברשותו מאמתות את סיפורה של מארי ואת נקודות העיוורון של רשויות המשטרה והחוק שהיו אמונות על המקרה.

== עיבוד המקרה לסדרת טלוויזיה ==
הסדרה מבוססת על מקרה אמיתי ונסמכת על עבודת תחקיר של כריסטיאן מילר וקן ארמסטרונג שהתפרסמה באתר החדשות הניו יורקי ללא כוונת רווח פרופובליקה ובפרויקט מרשל. 

מרבית הפרטים בסדרה מופיעים בדיוק כפי שהתרחשו במציאות, אולם מספר מהשמות שונו. השם מארי הוא שמה האמצעי של קורבן הפרשה; שמו של האנס האמריקאי שפעל בוושינגטון ובקולורדו בין השנים 2008–2011 הוא מארק אולירי. במהלך השנים עד שנלכד הוא אנס עשרים ושמונה נשים ונדון ל-327 שנות מאסר. בחקירתו, תיאר גם את מקרה האונס שהתרחש בוושינגטון ותואר בסדרה וטען שהשאיר עדויות בזירה שיכלו להביא למעצרו ולמנוע את מקרי האונס הנוספים.

== קישורים חיצוניים ==
* 

*[https://www.propublica.org/article/false-rape-accusations-an-unbelievable-story סיפור אונס לא יאומן] - מאמר באנגלית ב-ProPublica ופרויקט מרשל שנכתב על ידי כריסטיאן מילר וקן ארמסטרונג
*[https://www.themarshallproject.org/2015/12/16/an-unbelievable-story-of-rape סיפור אונס שלא ייאמן] - סיפור המקרה כפי שפורסם על ידי פרויקט מרשל
* 
* 
* 

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות
קטגוריה:אונס
קטגוריה:פשע אמיתי בטלוויזיה
חוק תגמול לחייל הנפגע בהצלת חיי הזולת

חוק תגמול לחייל הנפגע בהצלת חיי הזולת, תשכ"ה–1965 קובע כי "חייל שהקריב חייו או נעשה נכה עקב הצלת אדם מסכנת קיפוח חייו, דינו לכל דבר כדין נכה צבא-הגנה לישראל או חייל שנספה במערכה, לפי העניין". החוק אושר בכנסת החמישית ב-22 ביולי 1965.

==היסטוריה חקיקתית==

החוק אושר בכנסת ב-22 ביולי 1965, יחד עם אישורו של חוק התגמולים לנפגעים בהצלת נפש, תשכ"ה–1965, שבשנת 1976 בוטל והוחלף בפרק "זכויות מתנדבים" בחוק הביטוח הלאומי.

דברי ההסבר להצעת חוק התגמולים לנפגעים בהצלת נפש מציגים את הנסיבות שהובילו לחקיקת שני חוקים אלה:
:לפני זמן קצר קיפחו שני אנשים את חייהם שעה שניסו להציל חייה של ילדה קטנה שנסחפה במי־שיטפון בנחל לכיש. החוק הקיים אינו מעניק למשפחותיהם של אנשים אלה, האחד אזרח והשני חייל שהיה אותה שעה בחופשה, כל זכות לגמלה ובעיתונות נתפרסמו ידיעות על תרומות שנתרמו מכל רחבי הארץ לטובת שאיריהם. מצב כזה לא ייתכן — אין להפוך בני משפחתם של אנשים המקריבים חייהם בניסיון להציל חייו של הזולת למקבלי נדבות ומן הדין להעניק להם גמלה בזכות ולא בחסד. כמו כן יש לדאוג לאנשים אשר אמנם נשארו בחיים בנסיבות כגון דא אך נפגעו פגיעה גופנית ונעשו נכים כתוצאה ממעשי גבורתם למען הזולת. החוק המוצע בא, לכן, להעניק זכות לגמלה לאנשים שנפגעו תוך ניסיון להציל חיי בני אדם ולשאיריהם של אנשים שנספו תוך ניסיון כזה או כתוצאה ממנו.

מאז אישורו לא חל שינוי בחוק זה. במרץ 1967 הוכרז החוק כחוק שיקום, כהגדרתו בחוק שירות ביטחון.

החוק קובע כי הנסיבות בהן יראו פעולה כפעולת הצלה ייקבעו בתקנות באישור ועדת העבודה של הכנסת. התקנות הותקנו ב-25 בפברואר 1968, וניתן להן תוקף למפרע מיום כניסתו של החוק לתוקף, 1 באוגוסט 1965. התקנות קובעות שפעולת חייל שהקריב חייו או נעשה נכה עקב הצלת אדם מסכנת קיפוח חייו היא פעולת הצלה אם נעשתה בנסיבות אלה:
:(1) בהתנדבות;
:(2) שלא כדי למנוע סיכון שהחייל בעצמו ובמתכוון גרם או ניסה לגרום;
:(3) בשעה שלא נעדר במשך עשרים ימים רצופים ללא רשות מיחידתו או מהמקום שבו חייב היה להימצא.

==מימוש החוק==
בהתאם לחוק זה החליט אגף משפחות הנצחה ומורשת במשרד הביטחון להכיר בסרן תמר אריאל כחלל צה"ל ובמשפחתה כמשפחה שכולה, לאחר שהוצגו בפני המשרד ראיות המעידות שתמר אריאל, שנספתה בסופת שלגים בנפאל בעת שהייתה בחופשה, נספתה במהלך ניסיון להציל חיים של אחרים.

==קישורים חיצוניים==
* 
* 

==הערות שוליים==

תגמול לחייל הנפגע בהצלת חיי הזולת
קטגוריה:הכנסת החמישית: חקיקה
קטגוריה:ישראל: נכי צבא ומלחמה